open-index/open-wikipedia-markdown huggingface dataset:
Puhkpillimuusika Koda

**Puhkpillimuusika Koda** MTÜ (inglise keeles *Windmill – Estonian Chamber of Wind Orchestra (Windmill – ECWO))* on 2017. aastal loodud organisatsioon, mis keskendub puhkpillimuusika edendamisele ja puhkpillimuusikaga tegeleva kogukonna arengule.

Puhkpillimuusika Koja eesmärk on edendada puhkpillimuusika traditsioone ning populariseerida pillimängu noorte ja täiskasvanute seas. Koda toetab noorte puhkpilliõppe ja orkestrimängu juurde kutsumist, loob võimalusi elukestvaks pillimänguks eri vanuserühmadele ning kaasab erineva muusikalise maitsega harrastajaid. Organisatsioon töötab orkestrimängu taseme tõstmise, kogukonda ühendavate sündmuste korraldamise ning rahvusvaheliste kontaktide loomise nimel. Lisaks kirjastab koda Eesti puhkpillimuusika ajalugu ja pärandit käsitlevaid materjale ning aitab kaasa uute teoste loomisele, tugevdades puhkpillimuusika rolli kultuurimaastikul. 

## Välislingid
* Puhkpillimuusika Koja koduleht
President Kaljulaid Foundation MTÜ

**President Kaljulaid Foundation MTÜ** on 2021. aasta 20. oktoobril asutatud MTÜ.

Fond on sõnastanud kolm tegevussuunda:
# Demokraatia ja vabaduste edendamine
# Ühiskonna nõrgemate gruppide eest seismine
# Digipöörde ühiskondliku mõju mõtestamine

Fond on kogunud Ukraina ajakirjanike abistamiseks ja hariduse toetuseks Ukrainas sadu tuhandeid eurosid.

## Viited
IV liiga 2023

**IV liiga 2023** oli Eesti jalgpalli tugevuselt kuuenda liiga, IV liiga 2023. aasta hooaeg, mis jagunes kaheks piirkonnaks – **põhi/ida** ja **põhi/lääs**. Põhi/ida piirkonna võitja Kristiine JK ja põhi/lääs võitja Tabasalu Ulasabat C.F. II vaheline finaalmäng lõppes Kristiine JK 3:0 võiduga ja krooniti IV liiga 2023. aasta üldvõitjaks.

## Formaat
Pärast põhiturniiri lõppu III liigasse tõusmiseks üleminekumänge ei toimu.

III liiga piirkondade 11.-12. kohale tulnud võistkonnad langevad järgmiseks hooajaks IV liigasse ja IV liiga mõlemas piirkonnas 1-4. kohale tulnud võistkonnad tõusevad otse III liigasse.

## IV liiga põhi/ida

### Meeskonnad

### Liigatabel
 

|-
|
### Mängutulemused

 
 
 
 
 
 
 
 
 
 
 

 
 
 
 
 
 
 
 
 
 
 

 
 
 
 
 
 
 
 
 
 
 

 
 
 
 
 
 
 
 
 style="background: #DFE7FF;"|+ : -2
 
 

 
 
 
 
 
 
 
 
 
 
 

 
 
 
 
 
 
 
 
 
 
 

 
 
 
 
 
 
 
 
 
 
 

 
 
 
 
 style="background: #DFE7FF;"|+ : -3
 
 style="background: #DFE7FF;"|+ : -4
 
 
 
 

 
 
 
 
 
 
 
 
 
 
 

 
 
 
 
 
 
 
 
 
 
 

 
 
 
 
 
 
 
 
 
 
 

### Parimad väravakütid

## IV liiga põhi/lääs

### Meeskonnad

### Liigatabel
 

|-
|
### Mängutulemused

 
 
 
 
 
 
 
 
 
 
 style="background: #DFE7FF;"|+ : -2

 
 
 
 
 
 
 
 
 
 
 

 
 
 
 
 
 
 
 
 
 
 style="background: #DFE7FF;"|+ : -2

 
 
 
 
 
 
 
 
 
 
 style="background: #DFE7FF;"|+ : -2

 
 
 
 
 
 
 
 
 
 
 

 
 
 
 
 
 
 
 
 
 
 

 
 
 
 
 
 
 
 
 
 
 style="background: #DFE7FF;"|+ : -2

 
 
 
 
 
 
 
 
 
 
 

 
 
 
 
 
 
 
 
 
 
 style="background: #DFE7FF;"|+ : -2

 
 
 
 
 
 
 
 
 
 
 

 style="background: #FFDFDF;"|- : 43
 
 
 style="background: #FFDFDF;"|- : +2
 style="background: #FFDFDF;"|- : +2
 style="background: #FFDFDF;"|- : +2
 
 style="background: #FFDFDF;"|- : +2
 
 
 

### Parimad väravakütid

## IV liiga võitja
Üldhooaja lõpus kohtuvad omavahel tsoonide võitjad ühes finaalmängus, et selgitada IV liiga üldvõitja.

## Vaata ka
*Premium liiga 2023
*Esiliiga 2023
*Esiliiga B 2023
*II liiga 2023
*III liiga 2023

## Viited
Bernhard Liwe

**Bernhard Liwe** (ka **von Lieven**; u 1590–1649) oli Eestimaa aadlikust Rootsi sõjaväelane (rittmeister) ja mitme mõisa omanik.

Lievenite suguvõsast põlvnenud Bernhard Liwe sündis Liivi (*Parmel*) ja Sooniste (*Soinitz*) mõisniku ja Eestimaa aadlilipkonna oobersti Reinhold Liwe ning Margaretha von Fahrensbachi pojana.

1629. aastal juhtis ta rittmeistrina üht kompaniid värvatud ratsanikke, oli  Eestimaa maamarssal.

Talle kuulusid Liivi ja Sooniste  mõis.

## Perekond
Bernhard Liwe oli abielus Gertruda von Uexkülliga, kes oli Reinhold von Uexkülli ja Paadrema mõisa pärijanna Sophia von Uexkülli tütar. Abielust sündisid:
*Vabahärra Reinhold Liwe (1621–1665), Rootsi kindralmajor ja Saaremaa asehaldur
*Vabahärra Bernhard Otto Liwe (1625–1699), Rootsi ooberst

## Esivanemad
 
## Viited
Aidan Turner

**Aidan Turner** (sündinud 19. juunil 1983) on iiri näitleja.   

Kääbiku filmides mängis ta Kilit.  

Eesti televaatajale on ta tuntud seriaalist "Poldark".
Berg (Alam-Austria)

**Berg** on vald *(Gemeinde)* Austrias Alam-Austria liidumaal Bruck an der Leitha ringkonnas. See oli kuni 1996. aastani koos Wolfsthaliga Wolfsthal-Bergi valla osa.

Slovakkiaga on piiripunkt, üle piiri asub Bratislava eeslinn Petržalka. Alates 21. detsembrist 2007 seoses Slovakkia Schengeni viisaruumiga ühinemisega piiripunktis enam kontrolli ei teostata.

Berg asub Hundsheimeri mägede eelmägedes, Königswarte (344 m) jalamil.

## Viited
Nahksepa Tiidu Märdi ülestõus

**Nahksepa Tiidu Märdi ülestõus** oli Põhjasõja algul, 1702.–1703. aastal aset leidnud Õisu talupoegade mäss, mille juhiks oli Nahksepa Tiidu Märt. 

## Ülestõusu ülevaade
Peale Rootsi vägede kaotust Hummuli lahingus 1702. aastal puhkes Õisu ümber talupoegade ülestõus, mille juhiks sai Abja-Paluoja lähedal asuvast Nahksepa talust pärinev Nahksepa Tiidu Märt. Samal aastal põletas talupoegade salk Märdi juhtimisel maha Õisu mõisa, mille tolleaegne rentnik oli Johann Christoph Schönfelt. 

1703. aastal kogunes Nahsepa Tiidu Märt koos 70–80 talupojaga Õisu äärde metsa ning ähvardas mõisa taas põlema panna. Schönfelt suutis Märdi kinni püüda ning aita lukustada, kuid ta päästeti sealt teiste talupoegade poolt. 

Sama aasta oktoobris saabusid Nahksepa Tiidu Märdi salk ning ka üks Vene rüüstesalk leitnant Römmelingi omanduses oleva Raadi karjamõisa juurde, mille nad siis põlema panid. 

## Kasutatud allikad

* "*Põhjasõja sündmuste jälgedel*". Tallinn: Eesti Riiklik Kirjastus. 1960. Lk 59. 
* Jung, Jaan. "*Halliste ja Karksi kirikute ja kihelkondade ajalugu: Halliste kiriku 25-aastase juubileumi mälestuseks 29. okt. 1892*." Tartu: A. Grenzsteini trükikoda. 1893. Lk 16.
Eric McCormack

**Eric James McCormack** (sündinud 18. aprillil 1963) on Kanada-Ameerika näitleja, produtsent ja kirjanik. 

Ta on tuntud Will Trumanni sarjas "Will & Grace".

## Välislingid
*  andmekogus IMDb (inglise)
Iskandar Hatloni

**Iskandar Hatloni** ( tadžiki keeles  Искандар Хатлонӣ; oktoober 1954 – 21. september 2000) oli Tadžikistani ajakirjanik, kes töötas Raadio Vaba Euroopas ja mõrvati Venemaal Moskvas, seoses Teise Tšetšeenia sõja kajastamisega.

## Elu
1980. aastatel, kui Nõukogude Liidus algas glasnost, alustas Hatloni tööd BBC korrespondendina.  1996. aastal sai temast Prahas asuva Raadio Vaba Euroopa tadžiki keeleosakonna korrespondent. Lisaks ajakirjanduslikule tööle oli Hatloni silmapaistev poeet ja avaldas neli värsiköidet. 

Enne surma oli Hatloni määratud Moskvasse, et repoteerida inimõiguste rikkumistest Tšetšeenias. 

## Mõrv
2000. aasta 22. septembri õhtul ründas Hatlonit tema Moskva korteris tundmatu kirvega kallaletungija. Hatloni sai kaks lööki pähe ning komberdas seejärel tänavale ja kukkus kokku. Hiljem leidis ta mööduja ja ta viidi Moskva Botkini haiglasse, kus ta samal õhtul raskesse peahaavasse suri. 

Spekulatsioonid Hatloni mõrva ümber on keskendunud tema kajastustele Tšetšeenia sõjast, mis on poliitiliselt tundlik teema, mis tõi suurt ohtu seda teemat kajastavatele Venemaal asuvatele ajakirjanikele. Just eelmisel kevadel mõrvati Novaja Gazeta Igor Domnikov, kes kajastas Venemaa relvajõudude õigusrikkumisi Tšetšeenias.  Raadio Vaba Euroopa kajastus Tšetšeenia konfliktist oli pannud Venemaa meediaministeeriumi aasta alguses välja kuulutama, et sõltumatu raadiojaam on "meie riigi vastu vaenulik". Moskva politsei algatas Hatloni mõrva uurimise, kuid kedagi pole vahistatud.  

Hatlonist jäid maha tema naine Kimmat ja tütar eelmisest abielust. Ta maeti oma kodumaale Tadžikistani. 

## Vaata ka

* Venemaal tapetud ajakirjanikud

## Viited
Aleksei Sidorov

**Aleksei Sidorov** (29. detsember 1971 – 9. oktoober 2003) oli Venemaa ajakirjanik, ajalehe *Toljati Obozrenije* peatoimetaja Venemaal Samara oblastis Togliattis. Ta oli tuntud vene maffia uurimise poolest. Sidorov tapeti organiseeritud kuritegevuse poolt korraldatud palgamõrva käigus.   

## Isiklik
Aleksei Sidorov elas koos oma naisega Venemaal Togliattis asuvas korterikompleksis. Tal oli teadaolevalt üks laps (Leonid Sidorov). 

## Karjäär
Sidorov alustas kohaliku ajalehe *Toljati Obozrenije* ajakirjanikuna. Ta töötas oma mentori Valeri Ivanovi alluvuses, kes oli 2002. aastal toimetaja. Ta sai tuntuks Vene maffia tehingute uurimisega.  Sidorov asus lehe peatoimetaja ametikohale pärast Ivanovi mõrvamist Vene maffia poolt ning jätkas Ivanovi tööd ja juhtis kogu lehe juurdlusreportaaže kuni oma surmani kuus kuud hiljem.  Ivanovi mõrva ajal ütles Sidorov *New York Timesile* : "Nad ei saa meid kõiki tappa." Seejärel mõrvati ta umbes kuus kuud hiljem.  

## Surm
Sidorovi abikaasa Olga Lapitskaja ootas teda 9. oktoobril 2003 tagasi, kui kuulis Sidorovi uksekella abil abi kutsumas. Ta jooksis trepist alla, et avastada, kuidas mees nende hoone trepil veritseb. Ta helistas kiirabile, kuid isegi nende saabumisel ei elanud Sidorov oma haavu üle.  Pärast uurimist selgus, et Alekseid ründasid kaks meest tema kortermaja juurde kõndides. Teda pussitati korduvalt ja jäeti surema.  Kui algselt teatati, et Sidorovi surm ei olnud Vene maffiaga seotud,  siis edasine uurimine näitas, et ta oli tegelikult maffia palgamõrva ohver.  Mõlemat juhtumit pole kunagi lahendatud. 

## Reaktsioonid
Sidorovi surm tekitas Venemaal uusi arutelusid ajakirjanike ohutuse üle. PEN America kirjutas president Dmitri Medvedevile kirja, milles nõudis uurimist, et lõpetada puutumatus Venemaal mõrvatud ajakirjanike juhtumite puhul. 

UNESCO peadirektor Kōichirō Matsuura mõistis ajakirjaniku surma hukka: "Aleksei Sidorovi mõrv tähistab järjekordset rünnakut demokraatia ja läbipaistvuse vastu Venemaal ning see tuleb sellisena hukka mõista." 

## Vaata ka
* Venemaal tapetud ajakirjanikud

## Viited
Berent Berge

**Berent Berge** (ka **Berenth Berg**) oli Saaremaa aadlik, Saaremaa stiftifoogt 1521–1523 ning piiskoplik nõunik.

Ta oli Saaremaa stiftifoogt 1521–1523. 1541. aastal on teda mainitud Saare-Lääne piiskopi nõunikuna.

Tõenäoliselt kuulusid talle Käesla, Loona, Suure-Kaarma ja Koikla mõis.

## Perekond
Berent Berge oli abielus kahel korral. Tema esimene abikaasa oli Käesla mõisa pärijanna Anna Orgas (Orgies), kes oli Käesla mõisniku Heinrich Orgase ja Anna Korveri tütar. Abielust sündis tütar:
*Christinken, kes oli abielus Saaremaa meeskohtuniku ning Kaunispe mõisniku Jürgen von Ungerniga.

Tema teine abikaasa oli Jutta von Uexküll, kes oli Oti mõisniku Otto von Uexkülli ja Agneta Molleri tütar. Abielust sündisid:
*Hans von Berg, Suure-Kaarma mõisnik
*Ernst von Berg, Koikla mõisnik, maanõunik
*Bartolt
*Frommhold von Berg, Loona mõisnik, Taani kammerjunkur
*Jutta von Berg, abiellus Sõmeru mõisniku Claus Hastferiga
*Dorothea von Berg

## Viited
Karvane korallnarmik

**Karvane korallnarmik** (*Hericium cirrhatum*) on kandseente hõimkonna *[[Agaricomycetes]]* klassi kuuluv liik seeni.

## Välislingid
*
Artjom Zdunov

**Artjom Zdunov** (sündinud 18. mail 1978 Kaasanis) on Venemaa Mordva Vabariigi juht alates 29. septembrist 2021.

Zdunov on sündinud Kaasanis ja on rahvuselt ersa.

Ta on töötanud Tatarstani asemajandusministri (2010–2014) ja majandusministrina (2014–2018).
Ploomitaelik

**Ploomitaelik** (*Phellinus tuberculosus*)	on liik seeni taelikuliste (*Hymenochaetaceae*) sugukonnast, taelikulaadsete (*Hymenochaetales*) seltsist.	

## Välislingid
*
Detsember 2023

**Detsember 2023**, kroonika.

2023. aasta detsember algas reedel ja lõppes 31 ööpäeva hiljem pühapäeval.

## [[3. detsember]]
*2023. aasta Guyana-Venezuela kriis: Venezuelas hääletas 95% referendumil osalenuist selle poolt, et liita Guyanast kolmveerandi moodustav naftarikas Esequiba piirkond Venezuelaga.

## [[6. detsember]]
*Saksamaa Bundestagis läks laiali 2005. aastast tegutsenud Vasakpartei (Die Linke) fraktsioon.

## [[9. detsember]]
*Berliinis toimunud Euroopa filmiauhindade galal pälvis parima dokumentaalfilmi auhinna Anna Hintsi film "Savvusanna sõsarad".

## [[10. detsember]]

*Argentinas vannutati ametisse president Javier Milei.

## [[12. detsember]]
*Dubais lõppes ÜRO kliimakonverents.

## [[13. detsember]]
*Donald Tusk asus Poola peaministri ametisse.

## [[16. detsember]]
* Suri Kuveidi emiir Nawāf al-Aḩmad al-Jābir aş-Şabāḩ. Uueks emiiriks sai Mish‘al al-Aḩmad al-Jābir aş-Şabāḩ.
* Serbias toimusid parlamendivalimised.

## [[19. detsember]]
* Islandi edelaosas Reykjanesskagil hakkas purskama vulkaan. Riigi meteoroloogiainstituudi andmeil oli lõhe ligi 4 kilomeetrit pikk ja selle üks ots jäi Grindavíki linnast umbes kolme kilomeetri kaugusele.

## [[21. detsember]]
* Praha massitulistamises sai surma vähemalt 16 inimest, sealhulgas kurjategija.

## [[29. detsember]]
*Venemaa õhurünnakud Ukrainale 29. detsembril 2023

## Viited
Ripsmeline maatäht

**Ripsmeline maatäht** (*Geastrum fimbriatum*) on kandseente liik maatäheliste sugukonnast.

## Välislingid
*
Sikorsky R-4

**Sikorsky R-4** (USA mereväes ja rannavalves **Sikorsky HNS-1**, Suurbritannias **Hoverfly**) on kahekohaline, kolmeharulise rootori ja radiaalmootoriga Ameerika Ühendriikide helikopter, mille konstrueeris Igor Sikorski. 

R-4 oli esimene masstoodetud ning esimene Ameerika Ühendriikide armee õhuvägede, mereväe, rannavalve ja Suurbritannia kuningliku õhuväe ning mereväe poolt kasutusse võetud helikopter.

## Kasutajad
* 
* 

## Vaata ka
* Vought-Sikorsky VS-300
* Sikorsky H-5
* Focke-Achgelis Fa 223 Drache
* Flettner Fl 282
* Platt-LePage XR-1

## Viited

## Kirjandus
* Cocker, Maurice. *Aircraft-Carrying Ships of the Royal Navy.* Stroud, Gloucestershire, UK: The History Press, 2008 .
* 
*
*
*
* McGowen, Stanley S. *Helicopters: An Illustrated History of Their Impact* (Weapons and Warfare Series). Santa Barbara, CA: ABC-CLIO, 2005. .
* 
* Myall, Eric and Ray Sturtivant (ed.). *The Hoverfly File*. Tunbridge Wells, Kent, UK: Air-Britain (Historians) Ltd., 1998. .
*Sturtivant, Ray. *RAF Flying Training and Support Units since 1912*, Air-Britain (Historians), England, 2007, 
* *United States Air Force Museum Guidebook*. Wright-Patterson AFB, Ohio: Air Force Museum Foundation, 1975.
* Williams, Dr. James W. *A History Of Army Aviation: From Its Beginnings To The War On Terror.* Bloomington, IN: Iuniverse, 2005. .

## Välislingid
* Sikorsky S-47/R-4 page at the Sikorsky Archives
* Sikorsky R-4 page at the National Museum of the United States Air Force
* RAF Museum Sikorsky R4 Hoverfly webpage
* Photo gallery of Sikorsky R-4B Hoverfly I
* Freeman AAF contains the story of America's first Helicopter School
* HELIS.com Sikorsky R-4/HNS-1/Hoverfly I Database
* New-England Air Museum R-4 exhibit Google street view
Grünthal

**Grünthal** on saksapärane perekonnanimi.

2023. aasta 1. jaanuari seisuga oli Eestis perekonnanimi Grünthal 121 inimesel: 56 mehel ja 65 naisel. Perekonnanimede levikult oli Grünthal meeste puhul 1801. ja naiste puhul 1675. kohal. Perekonnanimi Grünthal on levinuim Rapla maakonnas, kus neid oli maakonna 10 000 elaniku kohta 3,24.

## Nime kandjaid
* Ivar Grünthal
* Kalle Grünthal
* Nikolai Grünthal
* Riho Grünthal
* Timotheus Grünthal
* Villem Grünthal-Ridala

## Viited
Soode taastamine

**Soode taastamine** on protsess, mille eesmärgiks on taastada inimeste poolt hävitatud (peamiselt sookuivenduse tagajärjel) loodusliku soo alad, et taastada soode ökosüsteemi omadused ja bioloogiline mitmekesisus.

## Taastamise vajalikkus
Soode taastamine on oluline, et tagastada sooloomadele ja -taimedele nende looduslik elupaik, et säiliks bioloogiline mitmekesisus. Paljud sootaimed on kohastunud karmide kasvutingimustega soos, mistõttu on nad mujal ökosüsteemides konkurentsivõimetud. Sookuivenduse puhul langeb pinnavee tase madalamale ja suureneb toitainete sisaldus ehk soo eutrofeerub, mistõttu kaotavad madalakasvulised sootaimed eelise ja kasvama hakkavad kiire ja kõrge kasvuga taimed.

Soode taastamisega väheneb kasvuhoonegaaside emissioon. Kuivendatud sood vabastavad suures koguses süsinikdioksiidi, mida turvas tuhandeid aastaid sidunud on, samas kui looduslik soo seob atmosfääri süsinikku. Kuivendatud soid peetakse Eestis teiseks kõige suuremaks süsiniku allikaks (suurimaks on tööstus).

Sood on oluliseks ühenduseks põhja- ja pinnavee vahel ja jõgede vooluhulkade reguleerijaks. Turvas ja turbasamblad filtreerivad saastunud pinnavett, puhastavad reostunud pinnavett ja suudavad tänu tugevale imamisvõimele puhastada soovett isegi raskmetallidest. Sood moodustavad mitmetes maailma paikades olulise tarbeveevaru. Turbaalad ehk turbamaad (sood ja soostunud maad kokku) sisaldavad 10% kogu maailma magevee varudest.

## Taastamise võtted

Soode taastamise olulisimaks osaks on veetaseme taastamine. Seda on vaja, et taastuks soo ökosüsteemile omane taimestik, millest saaks tekkida turvas.

Enim kasutatavateks veetaseme taastamise meetoditeks on kuivenduskraavide täitmine (turba või mineraalmullaga) või kraavidesse paisude rajamine. Paisude rajamiseks kasutatakse materjale, nagu turvas, mineraalmuld, plastik, puit või segu erinevatest materjalidest.

Olukorras, kus kuivendatud soosse on kasvanud puud ja põõsad, võib olla vajalik need eemaldada, et suurendada valguse kättesaadavust ja vähendada konkurentsi soo taimestikule. Juhul kui soos ning selle piirkonnas puuduvad sootaimed täielikult, on vajalik need sinna istutada.

Taastumisprotsess on pikaajaline, kuna turba teke ja ladestumine võib kesta sajandeid. Soode taastamisel on vaja teostada palju mõõtmist ja modelleerimist ning taastamise võtted nõuavad rahalisi ressursse, mistõttu on taastamistegevused üldiselt keerulised. Taastamistegevustega on vaja järjepidevalt tegeleda, et soole iseloomulik taimestik saaks võimalikult efektiivselt soid taasasustada, näiteks võib vajalik olla füüsiliselt eemaldada mullakihtidesse kuhjunud lämmastikku. Eestis on taastatud soid erinevate programmide raames, nt projektid “Life Peat Restore” ja “Life Mires of Estonia”.
## Viited
Kentoverse

**"Kentoverse"** on Kento Masuda üheteistkümnes stuudioalbum, mis ilmus 21. detsembril 2021 tema enda plaadifirma Kent On Music, Inc. kaudu. Album koosneb viiest loost ja selle produtseeris Kento Masuda koostöös Gary Vandyga. 

"Kentoverse'is" kõlanud lood salvestati Kento Masuda stuudios Jaapanis Tokyos ning seejärel miksis ja masterdas kaasprodutsent Gary Vandy Ameerika Ühendriikides Miamis.

"Kentoverse" on muusikaprojekt, kus Masuda ammutas inspiratsiooni koroonapandeemia kogemusest. See ületab traditsioonilised žanriklassifikatsioonid, segades sujuvalt klassikalise, *[[ambient]]*- ja kaasaegse muusika elemente. "Kentoverse'i" albumi üks tähelepanuväärsemaid aspekte on eri teemadest inspireeritud tellimuskompositsioonide lisamine. See hõlmab nii Universumi Suure Arhitekti vabamüürlaste teemal tellitud kompositsiooni kui ka Rurikovitši maja jaoks loodud kuninglikku marssi.

Lisaks muudele koostööprojektidele ja muusikaetteastetele on Kento Masuda sõlminud koostööpartnerluse Euroopa Kultuuri Toetusfondiga. Selle koostöö osana esitab ta rea *live*-esitusi, mis sisaldavad kompositsioone albumilt "Kentoverse".

## Lugude loend

## Albumi salvestamine
* Kento Masuda – helilooja, klaver, klahvpillid, süntesaator, lavastus
* Gary Vandy – miksimine, masterdamine, tootmine

## Auhinnad ja nominatsioonid

## Viited

## Välislingid
*
*
*
Ebergassing

**Ebergassing** on vald *(Gemeinde)* Austrias Alam-Austria liidumaal Bruck an der Leitha ringkonnas. Varem kuulus see Wien-Umgebungi ringkonda, mis kaotati 2016. aasta lõpus.

## Viited
Natalja Aljakina-Mroszek

**Natalja Aljakina-Mrozek** ( ; ca. 1955–17. juuni 1995) oli Venemaa ajakirjanik, kes töötas Saksamaa raadiouudisteagentuuris Rufa Rundfunk-Agenturdienste ja ajakirjas Focus Venemaal Budjonnovskis, kui ta Esimese Tšetšeenia sõja ajal tapeti.

## Eraelu
Natalja Aljakina-Mrozek oli tapmise ajal 40-aastane. Ta oli abielus Gisbert Mrozekiga, kes oli samuti Rufa ajakirjanik.

## Surm
Natalja Aljakina-Mrozekit ja tema autojuhti tulistas Vene sõdur soomuki kuulipildujast 17. juunil 1995 pärast armee kontrollpunkti läbimist, ta oli teel kajastama Budjonnovski pantvangikriisi. Tema abikaasa Gisbert Mrozek viibis samuti autos, kuid ei saanud vigastada. Aljakina-Mrozek suri mõni minut hiljem kuulihaavasse kaelas.

## Uurimine
Vahetult pärast juhtunut algatas Venemaa kohtunik ettekavatsetud mõrva uurimise. Hiljem mõisteti Vene sõdur, reamees Sergei Fedotov, süüdi oma relva hooletus käsitlemises, kuid kohtunik peatas tema kui Tšetšeenia sõjas osaleja karistuse. 

## Vaata ka
* Venemaal tapetud ajakirjanikud

## Viited
Gabriel Suazo

**Gabriel Alonso Suazo Urbina** (sündinud 9. augustil 1997 Santiagos) on Tšiili jalgpallur, kes mängib vasakkaitsja või poolkaitsjana Prantsusmaa kõrgliigaklubis Toulouse ja Tšiili jalgpallikoondises.

Ta alustas klubikarjääri Tšiili klubis Colo-Colo, mille põhimeeskonnas debüteeris ta riigi kõrgliigas 2015. aasta oktoobris. Colo-Cologa tuli ta Tšiili meistriks kolm korda, lisaks võitis ta klubiga kolm korda ka riigi karikavõistlused ja superkarikafinaali. 2022. aastal valiti Suazo Tšiili kõrgliiga hooaja sümboolsesse koosseisu.

2023. aasta jaanuaris sõlmis ta lepingu Toulouse'iga. Samal aastal võitis ta klubiga Prantsusmaa karikavõistlused.

Tšiili jalgpallikoondise juurde kutsuti Suazo esmakordselt 2016. aasta mais, kuid koondisedebüüdi tegi ta lõpuks 2021. aasta novembris MM-i valikmängus Paraguay vastu.

## Saavutused
;Colo-Colo
*Tšiili Primera División: 2015–A, Transición 2017, 2022
*Copa Chile: 2016, 2019, 2021
*Supercopa de Chile: 2017, 2018, 2022
;Toulouse
*Coupe de France: 2022–23

## Viited
Anatoli Levin-Utkin

**Anatoli Levin-Utkin** (; 17. august 1957 – 24. august 1998 Peterburi) oli Venemaa ajakirjanik, nädalalehe Juriditšeski Peterburg Segodnja asetoimetaja ja kaasasutaja.

## Mõrv
Ta tapeti 21. augustil 1998 röövimise käigus väljaspool oma kodu. Rünnak arvatakse olevat seotud kahe Venemaa tolli ja salateenistust käsitleva uurimisaruandega, mille ta avaldas nädal varem. Rünnaku käigus peksti teda rängalt ja temalt varastati kohver, mis sisaldas infot kolmanda aruande kohta. Päeval, mil teda rünnati, töötas Levin-Utkin oma uurimissarja kolmanda aruande kallal, mis sisaldas korruptsioonisüüdistusi FSB äsja ametisse nimetatud juhi Vladimir Putini suunas.

## Viited
Riho Terras (matemaatik)

**Riho Terras** (13. juuni 1939 Tartu – 28. november 2005 San Diego) oli eesti-ameerika matemaatik.

Ta õppis Saksamaal Ulmis ja emigreerus 1951. aastal koos emaga USA-sse. 1965. aastal pälvis ta Milton Abramowitzi auhinna uurimistöö eest Marylandi ülikoolis. Ta kaitses doktoriväitekirja 1970. aastal Illinoisi ülikoolis ja sai doktorikraadi.

Ta on tuntud 1976. aastal avaldatud Collatzi konjektuuri kohta käiva Terrase teoreemi järgi.

Ta oli abielus matemaatik Audrey Terrasega.

## Viited
Corbie psalter

**Corbie psalter** on 9. sajandi alguses Corbie kloostris kirjutatud ja illumineeritud käsikirjaline psalter, mis asub Amiensis (Bibliothèque Louis Aragon d'Amiens, Ms.18).

## Ajaloost
Käsikiri valmis 9. sajandi alguses Karolingide aja ühe mõjukama ja produktiivsema hariduskeskuse, Corbie kloostri skriptooriumis. Psalter on ära nimetatud 11. sajandi kloostri raamatukogu inventarinimestikus. Prantsuse revolutsiooni ajal viidi käsikiri Amiensi, kus see asub siiani.

## Kirjeldus
Corbie psalter koosneb 144 pärgamentlehest mõõdus 275 × 168 mm. Tekst on kirjutatud karolingide minusklis kahes veerus. Psaltris on 150 ladinakeelset psalmi gallikaani versioonis ja psalm 151, samuti *canticum*id, Athanasiose usutunnistus ja litaaniad.

Käsikiri on tähelepanuväärne oma initsiaalide poolest, olles varastest psaltritest üks tihedamini illumineerituid. Psaltris on 156 ornamenteeritud või jutustava stseeniga  kaunistatud initsiaali iga psalmi ja laulu alguses. Initsiaalid kujutavad nii loomi kui ka Piibli tegelasi-inimfiguure, sõjamehi ja vaimulikke. Esimesed initsiaalid on värvitud rohelise, lilla või kollase värviga. Alates folio 108 on need värvimata, vaid joontega.

Corbie psaltri initsiaale kaunistab iiri-anglosaksi kunstist mõjutatud põimornamentika ja nn haarava looma motiiv, germaani hilise loomastiili pärand. 

Käsikiri ei olnud mõeldud liturgial kasutamiseks, vaid isiklikuks lugemiseks. Iga initsiaal peaks esindama psalmi lugeva inimese meeleseisundit ja illustratsioonidest on välja loetud lugeja kujutamist tema suhtes tekstiga; esimesel initsiaalil on Jumal kujutatud teksti autorina.

## Viited

## Välislingid
Manuscrits de la Bibliothèque d'Amiens. Psautier, avec cantiques et litanies (Digitaliseeritud käsikiri portaalis gallica.bnf.fr)
Andja (film)

**"Andja"** on 2014. aasta Ameerika ulmefilm, mis põhineb samanimelisel romaanil (1993).

Osades on Jeff Bridges, Brenton Thwaites, Odeya Rush, Meryl Streep, Alexander Skarsgård, Katie Holmes, Cameron Monaghan, Taylor Swift ja Emma Tremblay.

## Välislingid

* Andja andmekogus IMDb
Sälinkää

**Sälinkää** (rootsi keeles *Sellinge*) on küla Soomes Lõuna-Soome läänis Uusimaa maakonnas Mäntsälä vallas, 70 km kaugusel Helsingist. 

Elanike arv on 250.

## Viited
Mäntsälä

**Mäntsälä** on küla Soomes Lõuna-Soome läänis Uusimaa maakonnas Mäntsälä vallas, 60 km kaugusel Helsingist. 

Elanike arv on 11000.

## Viited
2023. aasta Iisraeli-Ḩamāsi sõja ajal toimunud veresaunade loend

See on **[[2023. aasta Iisraeli-Ḩamāsi sõda|2023. aasta Iisraeli-Ḩamāsi sõja]] ajal aset leidnud [[veresaun]]ade loend**.

## Taust
Ligikaudu 2500 Hamasi terroristi korraldasid 7. oktoobril 2023 kooskõlastatud rünnakud Iisraeli eelpostidele ja asundustele, põletades maju, tappes sadu tsiviilisikuid ja röövides veel sadu Gazasse. Hamas saatis samal päeval välja üle 5000 raketi. Iisrael vastas sõjaseisukorra väljakuulutamisega.

Kuigi hukkunute arv on endiselt ebaselge, mõrvati nende esialgsete rünnakute käigus vähemalt 600 tsiviilisikut ja vähemalt 200 tsiviilisikut rööviti Gaza sektorisse. Teised tsiviilisikud rööviti mõneks ajaks, kuid päästeti vasturünnakute kaudu. Rünnaku esimeste päevade lõpuks oli Iisraelis tapetud ligikaudu 1300 inimest – peamiselt Iisraeli tsiviilisikud, kuid nende hulgas üle 75 välisriigi kodaniku. See oli Iisraeli ajaloo veriseim veresaun.

## Veresaunade loend

## Vaata ka
*2023. aasta Iisraeli-Hamasi sõja ülevaade

## Viited
Harvjalgsed

**Harvjalgsed** kuuluvad hulkjalgsete alamrühma. Teadaolevalt on neid maailmas umbes 830 liiki. Harvjalgsed elutsevad peamiselt mullas, vanas puidus ja lagunenud lehtede all.

## Anatoomia
Harvjalgsed on umbes 0,5–2 mm pikad, silindrilise kehaehitusega ja enamasti kas pruuni või valget värvi. Iseloomulikuks tunnuseks on lihtsustatud kehaehitus, neil puuduvad silmad ja süda. Pea on allapoole suunatud ning väike, seal paiknevad meeleorganid, mis on valguse suhtes tundlikud. Olemas on ülalõuad ja alahuul, tavaliselt 10 paari jäsemeid ja 5 paari meelekarvu, mis on pikad ja paiknevad keha külgedel.

Harvjalgsed tehakse kindlaks enamasti nende tagumiste päraku plaatide järgi. Plaadi omadusi nagu suurust, kuju ja struktuuri kasutatakse liikide eristamiseks.

## Käitumine ja toitumine
Harvjalgsetel esineb omamoodi liikumismuster, mida iseloomustavad energilised sööstud ja äkilised suunamuutused. Nad toituvad peamiselt hallitusest, seentest ja taimede juurekarvadest. Nende kehad on kaevamiseks ja uuristamiseks liiga pehmed, mistõttu liiguvad harvjalgsed juurte ja lõhede järgi pinnases, mõnikord kuni põhjavee pinnani välja.

## Elutsükkel
Harvjalgsete munad arenevad läbi lühikese arengupausi embrüonaalse arengu lõpus ja enne esimest vastsestaadiumi. Vastsed kasvavad mitmete koorumiste kaudu ja sarnanevad üldjoontes täiskasvanud isenditega, kuid nad on väiksemad ning väiksem keha segmentide ja erinevate meelekarvakeste arv. Esimese vastsestaadiumiga kaasnevad 3 või 6 jalgade paari, kuid see arv suureneb iga koorumisega nii, et täiskasvanud isenditel võib olla 9–11 jalgade paari.

## Süstemaatika
Maailmas on harvjalgseid kirjeldatud umbkaudu 700 liiki, kes kuuluvad kahte seltsi: *Hexamerocerata* ja *Tetramerocerata*, ning viide perekonda.

## Viited
Vigased pruudid (film 2023)

**"Vigased pruudid"** on Eesti mängufilm Eduard Vilde samanimelise humoreski ainetel. Filmi võtted toimusid 2022. aastal peamiselt Lihula lähistel Laasu talus.

## Algmaterjal
Humoresk "Vigased pruudid" ilmus esmakordselt 1888. aastal Eduard Vilde naljajuttude kogumikus "Kõtistamise kõrred". Kordustrükid ilmusid 1907. ja 1913. aastal.

## Sisu
Läänemaal asuva Lipuvere talu peremees Mart on eelmise sajandivahetuse aegne kange eesti taluperemees, päritolult mulk. Ta ei kuula kedagi ja talitab ikka nii, nagu tema isa teda omal ajal õpetas. Oma laste eluõnne on Mart ära otsustanud, nii et tütred Miina ja Leena ainult mulkidest vennapoegadele Jaagule ja Ennule kõlbavad. Ei aita siin tüdrukute ohked ega kaebed, sest südamed hoiavad hoopis kohalike noormeeste Joosepi ja Juhani poole. Et sõnad ja veenmine isa meelt ei muuda, tuleb appi võtta kavalus. Plaan mulkidest väimehi ninapidi vedada muutub sündmuste arenedes üha pöörasemaks, kuni Joosep ja Juhan naisteriietes "vigaseid pruute" mängides üritavad saabunud mulgi kosilasi ära ehmatada, nii et need koduteele tagasi pööraksid.

Mängufilmi treiler.

## Osatäitjad
*Harry Kõrvits – Mart Pajuvits, Lipuvere peremees
*Maarja Johanna Mägi – Leena, tema tütar
*Maria Teresa Kalmet – Miina, tema tütar
*Oskar Seeman – Joosep, Lipuvere sulane
*Simo Andre Kadastu – Juhan, Lipuvere sulane
*Kaspar Velberg – Enn, kosilane Mulgimaalt
*Pääru Oja – Jaak, kosilane Mulgimaalt
*Meelis Rämmeld – kasakas
*Tarvo Vridolin – mölder
*Margo Mitt – kõrtsmik
*Jan Gebruk – kõrtsiline

## Vaata ka
*Vigased pruudid – Eduard Vilde 1888. aastal kirjutatud humoresk
*Vigased pruudid – 1929. aasta mängufilm
*Vigased pruudid – telelavastus

## Viited

## Välislingid
*"Vigased pruudid". andmebaasis IMDb.
* "Vigased pruudid". Eesti filmi andmebaas.
*Galerii: lõppesid komöödiafilmi “Vigased pruudid” võtted. diktor.geenius.ee, 14. juuli 2022.
*Läänemaal üles võetud komöödia „Vigased pruudid“ jõuab kinno. online.le.ee, 14. september 2023.
*Vigased pruudid: puudu oli vaid Toomas Hendrik Ilves. kultuur.postimees.ee, 3.oktoober 2023.
Lorenzo Monaco

**Piero di Giovanni**  (u 1370 – u 1425) oli 15. sajandi alguse Firenze üks juhtivaid maalikunstnikke. Teda tuntakse nimega Lorenzo Monaco (munk Lorenzo), kuna ta võttis nime Lorenzo, kui astus 1391. aastal Camaldolese kloostrisse Santa Maria degli Angeli. Teda on peetud Giotto stiili viimaseks oluliseks esindajaks enne renessansirevolutsiooni, mis saabus koos Fra Angelico ja Masaccioga.

Monaco looming ja stiililised huvid esindavad Firenze kunstis kullatud tausta hiilguse lõppu. 

## Elulugu
Monaco noorpõlve kohta on teada vaid see, et ta oli õpipoisiks Firenzes.

Lorenzo töötas Firenzes peaaegu 30 aastat, alates 1390. aastate keskpaigast kuni tema surmani umbes 1424. aastal. 1390. aastal astus ta rangesse Kamalduli mungaordusse Santa Maria degli Angeli kloostrisse, mis oli Firenze kultuurikeskus ja linnas populaarne asutus poliitilise eliidi seas. 

Võttes oma sünnipärase nime Piero di Giovanni asemel nimeks Don Lorenzo, keskendus ta usulistele uuringutele aastatel 1390 kuni 1395 või 1396, mil ta kloostrist lahkus, et alustada karjääri kunstnikuna - ametit, mille jaoks ta eeldatavasti oli juba teismelisena välja õppinud enne oma otsust astuda mungaelu ametisse. 

## Tööd
Lorenzo Monaco on tuntud eelkõige lopsakate ja suursuguste tahvelmaalide poolest, mille ta valmistas Santa Maria degli Angeli ja mõne muu valitud kloostriinstitutsiooni jaoks Firenzes.

Lorenzo Monaco kõige olulisem ja mõjukam teos oli "Neitsi kroonimine", mis oli allkirjastatud ja dateeritud veebruaris 1413 ning paigaldatud Santa Maria degli Angeli altarile.

## Allikad
* Luciano Bellosi, Lorenzo Monaco, collana i maestri del colore n. 73, Milan, Fabbri, 1965
* https://www.britannica.com/biography/Lorenzo-Monaco
Nir Ozi veresaun

Üllatusrünnakus Iisraeli vastu 7. oktoobril 2023 tungisid Gaza sektorist pärit Hamasi terroristid Lõuna-Iisraeli Nir Ozi kibutsisse. Nad mõrvasid hulga selle elanikke, põletasid maju ja röövisid tsiviilelanikke. New York Timesi andmetel tapeti või rööviti pantvangiks 400 elanikust umbes 180. Bild teatas, et kibutsis tapeti 20 ja rööviti 80 inimest, sealjuures The Jerusalem Post hindas samuti Nir Ozis röövitute arvuks 80. Veteranist sõjakorrespondendi aruanne teatas, et "umbes veerand Nir Ozi elanikest mõrvati, rööviti või sai väga raskelt vigastada. Ellujäänutel pole kohta, kuhu tagasi tulla."

Ellujäänud kibutsi liikmed evakueeriti Eilatisse.

Hamasi terroristid mõrvasid Nir Ozis Kedemi perekonna, sealhulgas Tamar Kedem Siman Tovi, tema abikaasa Yonatani (Johnny), tema äia, kaks 6-aastast tütart Shahar ja Arbel ning 4-aastase poja Omeri. Ühe eaka naise mõrva filmisid ja postitasid tema Facebooki seinale tema tapjad.

Üks Nir Ozist röövitu oli Poola-Iisraeli ajaloolane Alex Dancyg.

## Vaata ka
*2023. aasta Iisraeli-Hamasi sõja ajal toimunud veresaunade loend
*2023. aasta Iisraeli-Hamasi sõja ülevaade

## Viited
Anne Kahar

**Anne Kahar** (24. veebruar 1948 Tallinn – 12. oktoober 2023) oli eesti nahakunstnik.

Pärast Tallinna 46. Keskkooli lõpetamist 1966. aastal asus ta õppima Tallinna Pedagoogilisse Instituuti ja 1968. aastal Eesti Riiklikusse Kunstiinstituuti (ERKI) nahkehistöö erialale, mille lõpetas 1973. aastal.  

Anne Kahar töötas jalatsikombinaadis Kommunaar kunstnikuna ja 1978. aastast meistrina ERKI nahkehistöö kateedris, hiljem põhiliselt vabakutselisena, tegeledes lisaks nahatööle ka kunstilise kudumisega. ERKI lõpetamisest alates tegutses ta järjepidevalt ka lepingulise kunstnikuna ARS-i nahakunstiateljee juures, kavandades toodangut ja valmistades autoritiraaže. Samuti lülitus ta aktiivselt näitustegevusse, esiendes paljudel tarbekunstinäitustel Eestis, Lätis ja Soomes. Anne Kahari aktiivne kunstnikutöö jääb 1970.–1990. aastatesse. 

Anne Kahar oli Eesti Kunstnike Liidu ja Eesti Nahakunstnike Liidu liige.

## Viited
Daniel Noboa

**Daniel Roy Gilchrist Noboa Azín** (sündinud 30. novembril 1987 Guayaquilis) on Ecuadori ärijuht, poliitik ja banaanitööstuse valdkonna ettevõtja, kes valiti 2023. aasta üldvalimistel Ecuadori presidendiks. 2023. aasta 23. novembril ametisse astudes sai temast 35-aastaselt riigi ajaloo noorim valitud president.

## Märkused

## Viited
Netiv HaAsara veresaun

7. oktoobril 2023 ründasid Hamasi terroristid osana üllatusrünnakust Iisraeli vastu Gaza sektoriga piiritara lähedal asuvat Iisraeli moshaavi Netiv HaAsarat. Terroristid tapsid vähemalt 20 inimest, sealhulgas mõnel juhul sama perekonna liikmeid. Asula on koduks ligikaudu 900 elanikule.

## Taust
1982. aastal asutatud Netiv HaAsara moshav on koduks 900 elanikule. Pärast Iisraeli lahkumist Gazast 2005. aastal sai Netiv HaAsarast Gaza sektorile lähim Iisraeli kogukond, mis asub vaid 400 meetri kaugusel Palestiina linna Beit Lahia servast. Mohsavi tabasid suurtükiväe rünnakud, sealhulgas Qassami rakettide, Katjuša rakettide ja miinipildujatega. 2007. aastal üritasid Rahva vastupanukomiteed sissetungida, mille tulemusel hukkus IDF-i käe läbi kaks ründajat. Netiv HaAsara oli aastate jooksul tunnistajaks tsiviilohvritele, sealhulgas selliste juhtumitele nagu Qassami raketiga seotud Dana Galkowiczi surm 2005. aastal, üheksa-aastase koolitüdruku kaotus 2007. aastal ja surmaga lõppenud rünnak Tai töötaja vastu 2010. aastal.

## Rünnak
7. oktoobri hommikul tungisid Hamasi terroristid Simhat Torah'sse paraplaanide abil Gaza sektori põhjaosa lähedal asuvasse Netiv HaAsara moshavi. Nad käisid majast majja, tappes üle 20 inimese ja vigastades palju rohkem. Mõned ohvrid olid samast perekonnast, teised aga küla kiirreageerimismeeskonna liikmed. Mingil hetkel kadus külas elekter, mistõttu inimesed jäid turvalistesse ruumidesse ilma vooluta lõksu.

## Vaata ka
*2011. aasta Itamari veresaun
*Re'imi muusikafestivali veresaun
*2023. aasta Iisraeli-Hamasi sõja ajal toimunud veresaunade loend
*2023. aasta Iisraeli-Hamasi sõja ülevaade

## Viited
Holiti veresaun

**Holiti veresaun** on massimõrv, mille Hamasi terroristid korraldasid 7. oktoobril 2023 Lõuna-Iisraelis Negevi kõrbes Holiti kibutsis osana üllatusrünnakust Iisraeli vastu. Rünnak võttis vähemalt 11 kibutsi liikme ja kahe võõrtöölise elu. Hukkunute seas oli vähemalt kaks Ameerika kodanikku.

## Taust
Kibuts asutati 1977. aastal Siinais ja viidi 1982. aasta Egiptuse-Iisraeli rahulepingu osana üle Negevile. Kibutsil oli enne veresauna 84 liiget.

## Veresaun

7. oktoobri 2023 varahommikul alustas Hamas üllatusrünnakut Iisraeli vastu, tulistades välja tuhandeid rakette. Selle aja jooksul ületas üle 1500 Hamasi terroristi Iisraeli piiri ja alustas rünnakuid Iisraeli linnade ja sõjaväebaaside vastu. Kibutsi elanike sõnul algas rünnak Holiti vastu umbes kell 8 hommikul. Hamasi võitlejad liikusid majast majja, tappes vähemalt 11 tsiviilisikut ja vigastades palju teisi.

11. oktoobril, mõni päev pärast rünnakut, avaldas Hamas video, millel on näha, kuidas kibutsi liige Avital Aladjem vabastati Gaza piiril koos oma naabri lastega. Iisraeli kaitsejõud nimetasid kaadrit "propagandaks", väites, et kaadrid pärinevad rünnakupäevast.

## Viited
Ben Chiarot

**Ben Chiarot** (sündinud 9. mail 1991 Hamiltonis Ontario provintsis) on Kanada jäähokimängija, kes mängib kaitsjana NHL-i klubis Detroit Red Wings.

Juuniorina mängis Chiarot Ontario Hockey League'i (OHL) klubides Guelph Storm, Sudbury Wolves ja Saginaw Spirit.

2009. aastal valis Atlanta Thrashers ta NHL-i ''draft''is 120. valikuna. Enne profikarjääri algust NHL-is mängis Chiarot aste madalamal American Hockey League'i (AHL) klubides. 2011. aastal kolis Atlanta Thrashers Kanadasse ja tegutses edasi nime all Winnipeg Jets. NHL-is tegi Chiarot Jetsi meeskonnas debüüdi hooajal 2013/14. Püsivalt asus ta Jetsi meeskonnas mängima alates järgmisest hooajast. 3. jaanuaril 2015 lõi ta mängus Toronto Maple Leafsi vastu oma esimese värava NHL-is.

2019. aasta juulis sõlmis ta kolmeaastase lepingu Montreal Canadiensiga. 2021. aastal jõudis ta Canadiensiga Stanley karika finaali, kus kaotati Tampa Bay Lightningile.

2022. aasta märtsis kaubeldi Chiarot Canadiensist Florida Panthersi, kus mängis vaid hooaja lõpuni.

2022. aasta juulis sõlmis ta nelja-aastase lepingu Detroit Red Wingsiga.

## Viited

## Välislingid
* Ben Chiarot NHL.com lehel
* Ben Chiarot hockeydb.com lehel
Ein HaShlosha veresaun

**Ein HaShlosha veresaun** on massimõrv, mille Hamasi terroristid korraldasid 7. oktoobril 2023 Lõuna-Iisraelis Ein HaShlosha kibutsis osana üllatusrünnakust Iisraeli vastu. Hamasi terroristid rüüstasid ja põletasid paljud kibutsi tsiviilmaju, lisaks võtsid pantvange ja tapsid neli selle elanikku, kes ühe väite kohaselt üritasid kogukonda kaitsta.

Statistika veresauna ulatuse kohta on suures osas teadmata, kuid teada on, et Hamasi võitlejad tapsid neli tsiviilisikut kibutsit kaitstes. 80-aastane argentiinlanna hukkus pärast seda, kui tema kodu süüdati ja tal ei õnnestunud põgeneda. Ründajate ja elanike turvameeskonna vaheline vastasseis kestis kuus tundi. Tulevahetuses hukkus 60. eluaastates turvameeskonna juht. Rünnakus hukkunute seas oli ka 63-aastane vanaema.

Kolm päeva pärast veresauna leiti kibutsist 30 ellujäänut, kellest neliteist olid Tai kodanikud.

## Vaata ka
*2023. aasta Iisraeli-Hamasi sõja ajal toimunud veresaunade loend
*2023. aasta Iisraeli-Hamasi sõja ülevaade

## Viited
Kissufimi veresaun

7. oktoobril 2023 alustasid Gaza sektorist pärit Hamasi terroristid äkkrünnaku Iisraeli vastu. Nad võtsid sihikule Iisraeli lõunaosas asuva Kissufimi kibutsi. Selle vägivaldse rünnaku tagajärjel kaotas elu vähemalt kaheksa Kibbutzi tsiviilisikut ja kuus Tai töölist, samas kui vähemalt neli inimest rööviti ja viidi Gazasse.

## Taust
Kibbutz Kissufim asub Negevi kõrbes loodeosas Gaza sektori lähedal. Selle asutasid 1951. aastal USA ja Lõuna-Ameerika sionistlikud noored. Kissufim pidi aitama kindlustada Iisraeli lõunapiiri Palestiina sissetungijate eest. Kibbutsi majandus tugineb piima- ja linnukasvatusele, tsitrusviljasaludele ja avokaadoaedadele. Lähedal asuv Kissufimi ületuspunkt Gazasse oli peamine liiklustee Gush Katifi asundusblokki kuni Iisraeli lahkumiseni Gazast 2005. aastal.

7. oktoobri 2023 hommikul alustas Hamas üllatusrünnakut Iisraeli vastu. Tuhandete Iisraeli pihta tulistatud rakettide katte all imbusid sajad võitlejad Iisraeli kogukondadesse ja sõjaväeobjektidesse. Sõjaväelased osalesid tulevahetustes nappide julgeolekujõududega ja jõudsid kogukondadesse, kus nad tulistasid surnuks tsiviilelanikke ja röövisid Gaza sektorisse hinnanguliselt 162 inimest, sealhulgas naisi, vanureid ja imikuid.

## Veresaun

7. oktoobril 2023 sisenesid Kissufimi kibutsisse kümned Hamasi terroristid. Nad korraldasid kibutsis veresauna ja mõrvasid vähemalt kaheksa selle liiget ja kuus Tai töölist. Neli kibutsi liiget rööviti ja kibutsi hooned said suuri kahjustusi. Laupäeva õhtul evakueeriti kibuts Surnumere hotelli.

Kibutsi piimafarmi juhataja Reuven Heinik Ashkelonist palus teisipäeval sõjaväelt luba siseneda kibutsi piimafarmi, et toita lehmi, kes polnud umbes 60 tundi toitu ja vett saanud. Lüpsiplatsil viibides mõrvati ta seal varjunud terroristi poolt.

Üks ohvritest, Gina Semiatich, oli 90-aastane naine. Võitlejad võtsid ta sunniviisiliselt kinni ja mõrvasid. Nad tirisid ta elutuppa ja tulistasid talle pähe.

## Terroristide tõrjumine ja kibutsi elanike evakueerimine
Kibutsi saabus terroristide tõrjumiseks 51. Golani pataljoni salk, kes osales mitu tundi kestnud lahingus. Hilistel pärastlõunatundidel alustasid sõdurid oma kodudesse lõksu jäänud kibutsi elanike evakueerimist. Lahingus hukkus rühmast kaheksa sõdurit.

## Viited
Noah Dobson

**Noah Dobson** (sündinud 7. jaanuaril 2000 Summerside'is Prints Edwardi saarel) on Kanada jäähokimängija, kes mängib NHL-i klubis New York Islanders.

Aastatel 2016–2019 mängis ta noorteliigas Quebec Major Junior Hockey League (QMJHL), esimesed kaks ja pool hooaega Acadie–Bathurst Titanis ja viimase hooaja teises pooles Rouyn-Noranda Huskiesis. 2018. ja 2019. aastal tuli ta vastavalt Titani ja Huskiesiga QMJHL-i võitjaks, lisaks võitis ta samadel aastatel vastavate klubidega ka Memorial Cup'i. Hooajal 2018/19 pälvis Dobson QMJHL-i väljalangemismängude väärtuslikumale mängijale antava Guy Lafleur Trophy.

2018. aastal valis New York Islanders ta NHL-i ''draft''is 12. valikuna. Sama aasta augustis sõlmis ta klubiga kolmeaastase lepingu. NHL-is debüteeris Dobson 8. oktoobril 2019 mängus Edmonton Oilersi vastu. Esimese värava lõi ta liigas 14. jaanuaril 2020 mängus Detroit Red Wingsi vastu.

Hooajal 2021/22 tegi Dobson NHL-is seni oma resultatiivseima hooaja, kui lõi 13 väravat ja andis 38 väravasöötu. 2022. aasta augustis sõlmis ta Islandersiga uue kolmeaastase lepingu.

## Viited

## Välislingid
* Noah Dobson NHL.com lehel
* Noah Dobson hockeydb.com lehel
G.I. Joe: Kobra rünnak

**"G.I. Joe: Kobra rünnak"** (originaalpealkirjaga "G.I. Joe: The Rise of Cobra") on 2009. aastal valminud Ameerika märulifilm. 

Kui kõik teised peavad alla vanduma, siis nemad täidavad ülesande alati! Nad on G.I. JOE - salajane eliitüksus, kuhu kuuluvad parimad võitlejad üle kogu maa. Salaorganisatsioon Kobra röövib võimsa kõrgtehnoloogilise relva ning nüüd peab G.I. JOE kurjamid peatama, et päästa maailm ähvardavast kaosest.

## Välislingid

*  andmekogus IMDb-s
Fischamend

**Fischamend** on linn *(Stadtgemeinde)* Austrias Alam-Austria liidumaal Bruck an der Leitha ringkonnas. See kuulus varem Wien-Umgebungi ringkonda, mis kaotati 2016. aastal.

Fischamend asub Alam-Austria *Industrievierteli* piirkonnas.

## Viited
Ramzan Mežidov

**Ramzan Mežidov** (1967 – 29. oktoober 1999) oli vabakutseline tšetšeeni filmioperaator. 29. oktoobril 1999 hukkus ta koos Groznõi sõltumatu *Nokh Cho* telekanali operaatori Šamil Gigajeviga Venemaa õhurünnakus Tšetšeeniast põgenevate tsiviilisikute vastu.

Enne Moskvas asuvasse Centre TV-sse tööle asumist töötas Mezhidov Tšetšeenia konfliktide vahelisel ajal vabakutselisena Saksa ARD-s. Esimese Tšetšeenia sõja ajal oli Mežidov olnud Centre TV oluline korrespondent kogu Põhja-Kaukaasias, eriti Dagestanis. 

29. oktoobril 1999 kajastas ta koos teiste ajakirjanikega suurt põgenikekonvoid Groznõist Nazrani Inguššias, mis liikus mööda Bakuu – Rostovi maanteed. Kui konvoi lähenes Tšetšeenia linnale Šami-Jurt, tulistas Vene hävitaja mitu õhk-maa raketti, tabades bussitäit põgenikke. Hoolimata nendega reisinud kolleegide hoiatustest lahkusid Mežidov ja Gigajev oma sõidukist tapatalgud filmima. Bussile lähenedes tabas lähedal asuvat veokit teine Vene rakett, mis haavas surmavalt mõlemat ajakirjanikku.  Väidetavalt nägi Vene õhuväe piloot Mežidovi telekaamerat lennuki teisel lennul ja tulistas tema pihta.  On ebaselge, kas piloot pidas kaamerat relvaks või üritas teda filmimast takistada. Mezhidov ei hukkunud kohe, vaid sai surmavalt haavata ja jäeti teele. Lõpuks viidi ta Urus-Martani haiglasse, kus ta suri šoki ja verekaotuse tõttu.

## Viited
Enzersdorf an der Fischa

**Enzersdorf an der Fischa** on vald *(Marktgemeinde)* Austrias Alam-Austria liidumaal Bruck an der Leitha ringkonnas.

Enzersdorf an der Fischa asub Alam-Austria *Industrievierteli* piirkonnas. U. 15,42 % valla territooriumist on kaetud metsaga.

## Viited
Põdravärvik

**Põdravärvik** (*Protostropharia alcis*) on šampinjonilaadsete seltsi värvikuliste sugukonda kuuluv seente liik.

Seen kasvab põdra väljaheitel.

## Välislingid
*
Göttlesbrunn-Arbesthal

**Göttlesbrunn-Arbesthal** on vald *(Gemeinde)* Austrias Alam-Austria liidumaal Bruck an der Leitha ringkonnas.

## Viited
Haavataelik

**Haavataelik** (*Phellinus tremulae*)	on liik seeni taelikuliste (*Hymenochaetaceae*) sugukonnast, taelikulaadsete (*Hymenochaetales*) seltsist.	

## Välislingid
*
Lundelli taelik

**Lundelli taelik** (*Phellinus lundellii*)	on liik seeni taelikuliste (*Hymenochaetaceae*) sugukonnast, taelikulaadsete (*Hymenochaetales*) seltsist.

Seen sai nime Rootsi mükoloogi Seth Lundelli järgi.

## Välislingid
*
Akvaviit

Akvaviit on destilleerimise teel valmistatud kange alkohoolne jook, mille domineerivaks maitseks on köömned või apteegitill. 

Akvaviiti tuntakse Põhjamaades  juba 15. sajandist. Jook on saanud oma nime fraasist aqua vitae, mis ladina keeles tähendab eluvett. 

Eestis toodab akvaviiti OUK Distillery Hiiumaal.

## Välislingid
Viktor Kozlov

**Viktor Kozlov** (vene keeles Виктор Семёнович Козлов; 1905–1984 Moskva) oli Nõukogude Liidu diplomaat (II klassi erakorraline ja täievoliline saadik).

Ta oli 1940–1942 saatkonnanõunik Afganistanis, 1942–1944 peakonsul Mashhadis, 1944–1946 saadik Etioopias, 1951—1952 Nõukogude-Poola piiri demarkeerimiskomisjoni liige, 1956—1957 saatkonnanõunik Indias ja 1957—1958 peakonsul Kolkatas.
Vassili Rõbakov

**Vassili Rõbakov** (vene keeles Василий Арсентьевич Рыбаков; sündinud 1908 – surma aeg ja koht teadmata) oli Nõukogude Liidu diplomaat (II klassi erakorraline ja täievoliline saadik) ja sõjaväelane (alampolkovnik).

Ta oli 1946–1948 saadik Islandil ja 1948–1953 Etioopias.
Aleksei Korobotškin

**Aleksei Korobotškin** (vene Алексей Петрович Коробочкин; 9. oktoober 1903 – 7. juuni 1982) oli Nõukogude Liidu diplomaat (II klassi erakorraline ja täievoliline saadik).

Ta oli 1953–1955 Nõukogude Liidu saadik Etioopias.
Vassili Beljajev (diplomaat)

**Vassili Afanasjevitš Beljajev** (vene keeles Василий Афанасьевич Беляев; 1904 – 1957 Moskva) oli Nõukogude Liidu diplomaat (II klassi erakorraline ja täievoliline saadik)

Aastatel 1951–1953 oli ta Nõukogude Liidu saadik Süürias ja 1951–1955 Liibanonis.
Pavel Orlov

**Pavel Orlov** (vene keeles Павел Дмитриевич Орлов; 21. jaanuar 1904 – 14. september 1989) oli Nõukogude Liidu diplomaat (II klassi erakorraline ja täievoliline saadik).

Ta oli 1941. aastal täievoliline esindaja ja saadik ning 1945–1946 (uuesti pärast Jätkusõda) saadik Soomes.
Andrei Plahhin

**Andrei Plahhin** (vene keeles Андрей Иванович Плахин; 18. juuli 1904 – 6. juuni 1957 Moskva) oli Nõukogude Liidu diplomaat (II klassi erakorraline ja täievoliline saadik).

Ta oli 1945–1950 saadik Taanis.
Mihhail Vetrov

**Mihhail Vetrov** (vene keeles Михаил Сергеевич Ветров; 1/14. november 1909 – 8. august 1980 Moskva) oli Nõukogude Liidu diplomaat (II klassi erakorraline ja täievoliline saadik).

1937–1940 oli ta täievolilise esinduse I sekretär Lätis, 1941–1944 nõunik Rootsis, 1948–1950 saatkonnanõunik Madalmaades ja 1950–1954 saadik Taanis.
Ivan Sõssojev

**Ivan Sõssojev** (vene keeles Иван Григорьевич Сысоев; 1903–1957) oli Nõukogude Liidu diplomaat (II klassi erakorraline ja täievoliline saadik).

Ta oli 1954–1955 saadik Taanis.